Illyustrativ foto Shu yilning 23 dekabr kuni viloyat prokuraturasidan tushgan hujjatlarga ko‘ra, Samarqand shahrida 2016 yil 29 noyabr kuni K.B. (ayol) Mullaqandova ko‘chasida yashovchi N.M. (ayol)ni uyida, unga o‘g‘rilik jinoyati uchun qo‘lga olingan o‘g‘lini IIB xodimlari bilan kelishgan holda jazodan ozod qilib berishini aytgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, bu shaxs aldov yo‘li bilan undan 7000 AQSh dollarini olib ketgan. Ko‘rilgan choralar natijasida K.B. qo‘lga olingan. Holat yuzasidan jinoyat ishi qo‘zg‘atilib, tergov harakatlari olib borilmoqda.